Kuu aega tagasi võis looduses näha hilissügisele omast vaatepilti, milles domineerisid hallid ja süngevõitu toonid. Talvele omast valgete väljadega ja lumiste puudega maastikku võis enamasti vaid unes näha. Praeguseks on ilm pöördunud, lumevaip katab maad ja silmailu vaatab vastu igast ilmakaarest. Värsked fotod ja videoklipp viivad vaataja Valgamaale Eesti-Läti piiril voolava Mustjõe luhale.
Mustjõgi on 84 kilomeetrit pikk, algab Antsla külje all Karula kõrgustiku idajalamilt Saarjärvest ning suubub suurima lisajõena Koiva jõkke. Pildid on tehtud jõe viimastel kilomeetritel enne suubumiskohta.